De normalt lilla pirater fra Vendsyssel Håndbold vil i næste kamp være iført pink. Det gør de for at markere det nye hovedsponsorat fra Din Hjemmepleje. - Vi er glade for at drive virksomhed i Frederikshavn og vil gerne give noget tilbage til byen og regionen ved at bakke op om Vendsyssel Håndbold som på en positiv måde brander og markedsfører regionen og byen. Samtidig skaber holdet/klubben gode oplevelser for de folk der kommer i hallen, herigennem sikrer klubben eksponering af vores virksomhed et sted hvor gode oplevelser er i højsædet, og dermed oplever folk os som en positiv virksomhed som man gerne vil benytte og et sted hvor man har lyst til at arbejde, siger Dorte Simonsen, indehaver af Din Hjemmepleje. Det nye hovedsponsorat starter med øjeblikkelig virkning. Næste hjemmebanekamp for Vendsyssel Håndbold er 2. februar.

Opsummering:
Frederikshavn-virksomheden Din Hjemmepleje bliver hovedsponsor for Vendsyssel Håndbold.